ফের বেপরোয়া গতির বলি এক পড়ুয়া! তুমুল বিক্ষোভ তারকেশ্বরে

তারকেশ্বর: বুধবার সকালে তারকেশ্বরে এক স্কুল পড়ুয়া সাইকেল নিয়ে স্কুলের উদ্দেশে যাচ্ছিল। কিন্তু তার আর পৌঁছনা হলনা স্কুলে। বেপরোয়া লরি পিষে দিল তাকে। ঘটনায় শোকের ছায়া তারকেশ্বরের মহেশপুরে। ঘটনার খবর জানার পরেই এলাকায় শুরু হয় তুমুল বিক্ষোভ।

মৃত ছাত্রের নাম দীপ কোলে , বয়স ১৩। তারকেশ্বরের মহেশপুর হাই স্কুলের ছাত্র ছিল সে। এক বেপরোয়া লরি পিষে দিল তাকে। ঘটনাস্থলেই মৃত্যু হয় তার। প্রতিদিনের মতো আজকেও বাড়ি থেকে বেরিয়ে সাইকেলে করে স্কুলের উদ্দেশ্যে যাচ্ছিল সে।কিন্তু মাঝ রাস্তায় এক বেপরোয়া লরির ধাক্কায় প্রাণ যায় তার। স্থানীয়রা দেখতে পেয়ে তড়িঘড়ি তাকে নিয়ে যায় তারকেশ্বর গ্রামীণ হাসপাতালে। কিন্তু চিকিৎসকেরা তাকে মৃত বলে ঘোষণা করে।

আরও পড়ুন: ওড়িশা-মধ্যপ্রদেশে রাতভর গুলির লড়াই, ২ মহিলা সহ নিহত ১২ মাওবাদী

ছাত্র মৃত্যুর ঘটনায় এলাকায় ছড়ায় ব্যাপক উত্তেজনা। ঘাতক লরিটিকে আটক করে ক্ষুব্ধ জনতা। ভাঙচুরও চালানো হয়। ঘটনায় পৌঁছয় বিশাল পুলিশ বাহিনী। ইতিমধ্যেই পুলিশের তরফ থেকে ঘাতক লরির চালককে গ্রেফতার করা হয়েছে।

দেখুন অন্য খবর